# Генрык Пантопідан

| Генрык Пантопідан |
| --- |
| дацк.: Henrik Pontoppidan |
|  Фатаграфія 1917 года |
| Асабістыя звесткі |
| Дата нараджэння | 24 ліпеня 1857(1857-07-24)[…] |
| Месца нараджэння | * Фрэдэрысія, Q109496554?, Vejle County[d], DK, Каралеўства Данія
 |
| Дата смерці | 21 жніўня 1943(1943-08-21)[…] (86 гадоў) |
| Месца смерці | * Ordrup[d], Гентофтэ, Капенгаген, DK, Каралеўства Данія
 |
| Грамадзянства | * Каралеўства Данія
 |
| Бацька | Dines Pontoppidan[d] |
| Жонка | Mette Marie Hansen[d] і Antoinette Kofoed[d] |
| Прафесійная дзейнасць |
| Род дзейнасці | пісьменнік, раманіст, аўтабіёграф, паэт, празаік |
| Гады творчасці | 1881 — 1943 |
| Жанр | проза |
| Мова твораў | дацкая мова |
| Прэміі |  |
| Подпіс |  |
|  Медыяфайлы на Вікісховішчы |

**Генрык Пантопідан** (дацк.: Henrik Pontoppidan; 24 ліпеня 1857 — 21 жніўня 1943) — дацкі пісьменнік-раманіст, лаўрэат Нобелеўскай прэміі па літаратуры (1917) «за праўдзівае апісанне сучаснага жыцця Даніі».

## Біяграфія

Генрык Пантопідан нарадзіўся ў Фрэдэрысіі на Ютландскім паўвостраве ў шматдзетнай сям’і. Калі Генрыку было шэсць гадоў, бацькі пераехалі ў цэнтральную частку Ютландыі, у горад Рандэрс. Пасля заканчэння сярэдняй школы ён паступіў у Капенгагенскі політэхнічны інстытут. У 1879 годзе ён кінуў інстытут і стаў настаўнікам у сялянскай школе ва Фрэрслеве, якую адкрыў яго брат Мартэн. У 1880 годзе ён служыў у арміі, а ў 1881 годзе ён ажаніўся з Метай Мары Хансен, маладой сялянкай, з якой ён пазнаёміўся падчас выкладання, пасля ў іх было двое дзяцей.

У гэтым жа 1881 годзе адбыўся яго літаратурны дэбют — у штотыднёвіку «За мяжой і дома» («Udeog Hjemme») быў апублікаваны яго аповяд «Канец жыцця» («Et Endeligt»).

У 1892 годзе Пантопідан развёўся з першай жонкай і ажаніўся з Антуанэтай Кофуд. Шлюб іх быў бяздзетным, яна памерла ў 1928 годзе.

Ён памёр 21 жніўня 1943.

## Творчасць

Вядомасць прынеслі аповесць «Сандынгскі прыход» і кніга апавяданняў «Вясковыя абразкі» (абедзве 1883), у якіх рэалістычна паказана жыццё тагачаснага дацкага сялянства. Палемізуючы з неарамантыкамі, стварыў раманы «Начная варта» (1894), «Найвышэйшая песня» (1896), трылогію «Запаветная зямля» (1891—95), дзе панарамна адлюстравана палітычнае і рэлігійнае жыццё краіны канца 19 ст. У шматпланавым эпічным рамане «Шчасліўчык Пер» (1898—1904) канфлікт паміж неардынарнай асобай і бяздушным навакольным светам, праблемы палітыкі, філасофіі, маралі, культуры. Песімістычнымі матывамі прасякнугы раман «Царства мёртвых» (1912—16). Змрочныя прадчуванні расчараванняў і катастроф уласцівы раману «Нябеснае царства чалавека» (1928). Аўтар аўтабіяграфічнай кнігі «Па дарозе да самога сябе» (1943).

## Зноскі

## Літаратура

* Пантопідан // Беларуская энцыклапедыя: У 18 т. Т. 12: Палікрат — Праметэй / Рэдкал.: Г. П. Пашкоў і інш. — Мн. : БелЭн, 2001. — Т. 12. — 576 с. — 10 000 экз. — ISBN 985-11-0035-8. — ISBN 985-11-0198-2 (т. 12).

## Спасылкі

* About Henrik Pontoppidan Архівавана 28 жніўня 2008.
* Books and Writers' article about the author
* Danish author, son of a pastor Архівавана 6 красавіка 2007.
* Henrik Pontoppidan nacque a Fredericia nel 1857 Архівавана 7 чэрвеня 2007.
* Dinamarca, 1857—1943) Архівавана 8 красавіка 2007.
* Henrik Pontoppidan (1857—1943) Архівавана 28 верасня 2007.
* Henrik Pontoppidan Архівавана 28 верасня 2007.